Минский большевик

«Ми́нский большеви́к» — падпольная газета, орган Мінскага падпольнага гаркама КП(б)Б у час Вялікай Айчыннай вайны.

 Гісторыя 
Выдавалася ў друкарні Мінскага сельскага падпольнага райкама КП(б)Б у прыгараднай вёсцы Зарэчча (Мінскі раён). Паводле сведчанняў рэдактара, першы нумар выйшаў у кастрычніку 1943 года. Вядома 25 нумароў (№ 102–107 за 1943 год; № 108–126 за 1944 год), якія выходзілі ў перыяд з 2 лістапада 1943 года да 25 чэрвеня 1944 года.

Газета выходзіла на рускай мове. Агульны тыраж склаў 10 тыс. экзэмпляраў, большая яго частка распаўсюджвалася ў Мінску. Рэдактарам быў А. Д. Сакевіч.

 Змест 
Газета заклікала насельніцтва горада змагацца супраць нямецка-фашысцкіх акупантаў і дапамагаць наступаючым часцям Чырвонай арміі.

 Крыніцы 

Катэгорыя:Падпольны друк Беларусі ў Вялікую Айчынную вайну
Катэгорыя:Культура Мінскага раёна
Катэгорыя:Газеты Беларусі на рускай мове